CELEX: 62010CN0036
Language: fi
Date: 2010-01-22 00:00:00
Title: Asia C-36/10: Kanne 22.1.2010 — Euroopan komissio v. Belgian kuningaskunta

27.3.2010   
            
            
               FI
            
            
               Euroopan unionin virallinen lehti
            
            
               C 80/17
            
         Kanne 22.1.2010 — Euroopan komissio v. Belgian kuningaskunta
   (Asia C-36/10)
   2010/C 80/32
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: A. Sipos ja J.-B. Laignelot)
   
      Vastaaja: Belgian kuningaskunta
   
      Vaatimukset
   
   
               —
            
            
               On todettava, että Belgian kuningaskunta ei ole noudattanut vaarallisista aineista aiheutuvien suuronnettomuusvaarojen torjunnasta 9.12.1996 annetun neuvoston direktiivin 96/82/EY (1) 12 artiklan 1 kohdan toisen alakohdan, sellaisena kuin se on muutettuna 16.12.2003 annetulla Euroopan parlamentin ja neuvoston direktiivillä 2003/105/EY (2), mukaisia velvoitteitaan
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komissio väittää kanteessaan, että kantaja ei ole täytäntöönpannut asianmukaisella tavalla direktiivin 96/82/EY 12 artiklan 1 kohdan toisen alakohdan mukaisia velvoitteitaan Brysselin alueella. Kyseisessä säännöksessä asetetaan jäsenvaltoille velvollisuus huolehtia siitä, että niiden maankäytön suunnittelussa otetaan huomioon tarve pitää pitkällä aikavälillä yllä riittävä etäisyys yhtäältä tässä direktiivissä tarkoitettujen tuotantolaitosten ja toisaalta sen 12 artiklassa tarkoitettujen asuinalueiden, yleisessä käytössä olevien rakennusten ja alueiden ja virkistysalueiden välillä. Komission mukaan Brysselin viranomaisten toimittamien säännösten analyysistä kuitenkin käy ilmi, että kyseiset säännökset koskevat ainoastaan rakennus- ja lohkomislupien myöntämismenettelyä, mikä on väistämättä maankäytön suunnittelua myöhäisempi vaihe. Kyseiset alueelliset säännökset ovat komission mukaan näin ollen puutteellisia, koska ne eivät kata koko maankäytön suunnittelun määrittely- ja täytäntöönpanomenettelyä.
   
      (1)  EYVL 1997, L 10, s. 13.
   
      (2)  Vaarallisista aineista aiheutuvien suuronnettomuusvaarojen torjunnasta annetun neuvoston direktiivin 96/82/EY muuttamisesta 16.12.2003 annettu Euroopan parlamentin ja neuvoston direktiivi 2003/105/EY (EUVL L 345, s. 97).